L-Arċisqof ta' Malta Charles J. Scicluna illum żar il-vapur Lifeline fil-Port il-Kbir, fejn jinsab ankrat u li fuqu hemm għadd ta' persuni fosthom ukoll xi tfal żgħar. Monsinjur Scicluna qal li l-Ewropa għandha tieħu passi immedjati sabiex issalva lil ħutna li ilhom ħafna jiem fuq maqbuda fuq il-baħar. L-Arċisqof tkellem ma' xi membri tal-ekwipaġġ u fakkar fl-appelli li huwa flimkien mal-Isqfijiet Maltin Mario Grech u Joseph Galea-Curmi għamlu biex l-Ewropa tkun solidali tassew ma' dawk li huma l-aktar vulnerabbli. Il-fenomenu tal-immigrazzjoni jeħtieġ soluzzjonijiet fuq livell Ewropew, imma hija inġustizzja kbira li dawn il-persuni spiċċaw vittmi bejn il-mexxejja Ewropej. "Il-ħajja tal-bniedem hija imprezzabbli u n-negozjati m'għandhom qatt isiru bi skapitu tal-persuni li qed ibatu".
L-Arċisqof fuq il-vapur Lifeline